Document ID: 32002L0042

Komisjoni direktiiv 2002/42/EÜ,
17. mai 2002,
millega muudetakse nõukogu direktiivide 86/362/EMÜ, 86/363/EMÜ ja 90/642/EMÜ lisasid teraviljades, loomsetes toitudes ja teatud taimset päritolu saadustes, sealhulgas puu- ja köögiviljades ning nende pinnal esinevatele pestitsiidide bentasooni ja püridaadi jääkidele piirnormide kehtestamise osas
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 24. juuli 1986. aasta direktiivi 86/362/EMÜ teraviljades ja nende pinnal esinevatele pestitsiidide jääkidele piirnormide kehtestamise kohta, [1] viimati muudetud komisjoni direktiiviga 2002/23/EÜ, [2] eriti selle artiklit 10,
võttes arvesse nõukogu 24. juuli 1986. aasta direktiivi 86/363/EMÜ loomsetes toitudes ja nende pinnal esinevatele pestitsiidide jääkidele piirnormide kehtestamise kohta, [3] viimati muudetud direktiiviga 2002/23/EÜ, eriti selle artiklit 10,
võttes arvesse nõukogu 27. novembri 1990. aasta direktiivi 90/642/EMÜ teatud taimset päritolu saadustes, sealhulgas puu- ja köögiviljades ning nende pinnal esinevatele pestitsiidide jääkidele piirnormide kehtestamise kohta, [4] viimati muudetud direktiiviga 2002/23/EÜ, eriti selle artiklit 7,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuletoomise kohta, [5] viimati muudetud komisjoni direktiiviga 2002/37/EÜ, [6] eriti selle artikli 4 lõike 1 punkti f,
ning arvestades järgmist:
(1) Toimeained bentasoon ja püridaat kanti komisjoni direktiividega 2000/68/EÜ [7] ja 2001/21/EÜ [8] direktiivi 91/414/EMÜ I lisasse, lubamaks nende kasutamist herbitsiididena teraviljade, köögiviljade ja söödakultuuride puhul.
(2) Kõnealused toimeained kanti direktiivi 91/414/EMÜ I lisasse kavandatud kasutusvaldkondade kohta esitatud teabe hindamise alusel. Kõnealuseid kasutusvaldkondi puudutav teave on esitatud teatavate liikmesriikide poolt vastavalt direktiivi 91/414/EMÜ artikli 4 lõike 1 punktile f. Olemasolev teave on läbi vaadatud ning see on piisav teatavatele jääkidele piirnormide kehtestamiseks.
(3) Kui ei ole kehtestatud ühenduse jääkide piirnormi või ajutist piirnormi, peavad liikmesriigid enne kõnealuseid toimeaineid sisaldavatele taimekaitsevahenditele kasutuslubade väljastamist kehtestama vastavalt direktiivi 91/414/EMÜ artikli 4 lõike 1 punktile f ajutised siseriiklikud jääkide piirnormid.
(4) Kõnealuste toimeainete direktiivi 91/414/EMÜ I lisasse kandmisega seonduvate teaduslike ja tehniliste hinnangute alusel koostati komisjoni läbivaatusaruanded. Bentasooni osas vormistati lõplik aruanne 13. juulil 2000 ning püridaadi osas 12. detsembril 2000. Aruannetes kehtestati bentasooni aktsepteeritavaks päevadoosiks 0,1 mg kehamassi kg kohta päevas ning püridaadi puhul 0,036 mg kehamassi kg kohta päevas. Tarbijate eluaegset kokkupuutumist kõnealuste toimeainetega töödeldud toiduainetega on hinnatud vastavalt ühenduses kehtestatud korrale. Samuti on arvestatud Maailma Tervishoiuorganisatsiooni poolt avaldatud juhiseid [9] ja taimede teaduskomitee arvamust [10] kasutatava metoodika kohta. On jõutud järeldusele, et kavandatud jääkide piirnormid ei too kaasa kõnealuste aktsepteeritavate päevadooside ületamist.
(5) Püridaadi direktiivi 91/414/EMÜ I lisasse kandmisele eelnenud hindamiste ja arutelude käigus ei täheldatud selle toimeaine puhul akuutset toksilist mõju, mis nõuaks akuutse standarddoosi kehtestamist; bentasooni akuutseks standarddoosiks kehtestati 0,25 mg kehamassi kg kohta päevas. Tarbijate kõnealuste toimeainetega kokkupuutumise hindamisel on jõutud järeldusele, et kavandatavad jääkide piirnormid ei too kaasa tarbijate lubamatut akuutset kokkupuudet nende toimeainetega.
(6) Tarbijate nõuetekohaseks kaitsmiseks kokkupuute eest toodetes ja nende pinnal esinevate jääkidega, mille suhtes ei ole luba antud, on asjakohane kehtestada kõikide nõukogu direktiividega 86/362/EMÜ, 86/363/EMÜ ja 90/642/EMÜ hõlmatud toodete puhul ajutiseks jääkide piirnormiks analüütilise määramise alampiir.
(7) Jääkidele ajutiste piirnormide kehtestamine ühenduse tasandil ei takista liikmesriike kehtestamast bentasoonile ja püridaadile ajutisi piirnorme vastavalt direktiivi 91/414/EMÜ artikli 4 lõike 1 punktile f ja VI lisale. Nelja aasta pikkune periood loetakse olevat piisav kõnealuste toimeainete kasutamise lubamiseks enamikes muudes valdkondades. Selle ajavahemiku möödudes peaksid ajutised jääkide piirnormid muutuma lõplikeks.
(8) Seega tuleks direktiivide 86/362/EMÜ, 86/363/EMÜ ja 90/642/EMÜ lisasid vastavalt muuta.
(9) Käesoleva direktiivi eelnõust teatati Maailma Kaubandusorganisatsioonile, kust ei ole laekunud ühtegi asjakohast kommentaari. Komisjon uurib esitatud aktsepteeritavate andmete alusel võimalust kehtestada teatud kindlate pestitsiidi/põllukultuuri kombinatsioonide suhtes importimisel kohaldatavad jääkide piirnormid.
(10) Käesolev direktiiv on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 86/362/EMÜ II lisa A osasse lisatakse järgmised pestitsiidide jääkide piirnormid:
"Pestitsiidijääk | Piirmäär (mg/kg) |
| |
Bentasoon (bentasoon ning 6-OH- ja 8-OH-bentasooni konjugaadid kokku, väljendatuna bentasoonina) | 0,1 | Teravili |
Püridaat (püridaat, selle hüdrolüüsiprodukt CL 9673 (6-kloro-4-hüdroksü-3-fenüülpüridasiin) ja CL 9673 hüdrolüüsitavad konjugaadid kokku, väljendatuna püridaadina) | 0,05 | Teravili |
Artikkel 2
Direktiivi 86/363/EMÜ II lisa B osasse lisatakse järgmised pestitsiidide jääkide piirnormid:
"Pestitsiidijääk | Piirmäär (mg/kg) |
Liha, sealhulgas rasv, lihavalmistised, tapajäätmed ja loomsed rasvad, mis on loetletud I lisas CN-koodide 0201, 0202, 0203, 0204, 02050000, 0206, 0207, ex0208, 020900, 0210, 1601 00 ja 1602 all | Piim ja piimatooted, mis on loetletud I lisas CN-koodide 0401, 0402, 040500 ja 0406 all | Värsked koorega munad, linnumunad ja munarebud, mis on loetletud I lisas CN-koodide 040700 ja 0408 all |
Bentasoon | 0,05 | 0,02 | 0,05 |
Püridaat (püridaat ja selle hüdrolüüsiprodukt CL 9673 (6-kloro-4-hüdroksü-3-fenüülpüridasiin) kokku, väljendatuna püridaadina) | Neerud, v.a linnud 0,4 | 0,05 | 0,05 |
Muud tooted |
Artikkel 3
Direktiivi 90/642/EMÜ II lisasse kantakse käesoleva direktiivi lisas toodud pestitsiidide jääkide piirnormid bentasooni ja püridaadi kohta.
Artikkel 4
Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembriks 2002. Liikmesriigid teatavad sellest viivitamata komisjonile.
Liikmesriigid kohaldavad neid norme alates 1. jaanuarist 2003.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 5
Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas.
Artikkel 6
Käesolev direktiiv on adresseeritud liikmesriikidele.
Brüssel, 17. mai 2002

Labels: 0
17
20
6